钦定古今图书集成/明伦汇编/氏族典/第147卷 > 孙长卿
## 钦定古今图书集成/明伦汇编/氏族典/第147卷 > 孙长卿

按《宋史孙长卿传》：“长卿字次公，扬州人。以外祖朱巽
任为秘书省校书郎。天禧中，巽守雍，命随所取浮图
像入见，仁宗欲留侍东宫，辞以母疾。诏迁官，知楚州
粮料院，通判河南府，知和州，提点益州路刑狱，历开
封盐铁判官，江东、淮南、河北转运使，江浙荆淮发运
使，改陕西都转运使。逾年，知庆州，加集贤院学士、河”
东都转运使，拜龙图阁直学士、知定州。熙宁元年，河
北地大震，城郭仓庾皆𬯎，长卿尽力缮补。神宗知其
能，转兵部侍郎，留再任。明年，卒，年六十六。